**Jõukus tuleb tööstusest ja tootmisest**

**Üldis**t. Töötlev tööstus Eesti on suurim majandussektor: 125 000 töötajat, 15,4% SKPst, Eksport 8 miljardit –62% Eesti koguekspordist.

* Edukad majandusriigid on ikkagi need, kus on tugev tööstus. Oma suuruse tõttu meie tööstusriigiks ei saa, aga saame oma tööstust tugevamaks teha.
* Peame silmas ka asjaolu, et globaalselt hakkavad tootmised koduturgudele taas lähemale tulema (probleemiks transport ).
* Tööstus on meie majanduse vundament. President ütles: „Meil on vaja omatooteid. Arendame ja müüme neid arendusi ja siis toodame neid kuskil mujal“. Selle edukaks toimimiseks, toodeteni ja tootearenduseni jõudmiseks, peab meil tööstus ja tootmine siin kohapeal olemas olema.
* Tööstusettevõtted tunnevad, et võrreldes teiste sektoritega, pööratakse neile liiga vähe tähelepanu.
* Välisinvestor Eesti tootvasse tööstusesse enam investeerima ei kipu. Üleliigsed seadusepügalad, üha komplitseeruv bürokraatia ja vähene vaba tööjõud on viimastel aastatel märkimisväärselt vähendanud töötleva tööstuse jätkusuutlikkust. Õhukesed kasumimarginaalid muudavad tööstuse väliskeskkonna muutustele ja sisendhindade tõusule haavatavaks. Ilma investeeringuteta ei kasva tootlikus ega vähene keskkonnamõjud.

**Eesti Keemiatööstuse Liidu põhiteemad 2019. aasta Riigikogu valimiste eel**

1. **Parem koostöö.**

Keemiatööstus teeb igapäevaselt suuri pingutusi selleks, et vähendada heitmeid, muuta tooted ohutamaks ja tulla toime EL (kemikaali)poliitikast tulevate nõuetega. Kõrgetasemeline kemikaaliohutus ja keskkonnakaitse on Eesti Keemiatööstuse Liidu liikmete prioriteet. Soovime , et kemikaaliohutuse nõudeid täidaksid ka kõik meie riigi territooriumil tegutsevad kemikaalide käitajad. Samuti on meile väga oluline, et valitsus usaldaks oma tööstust, et austataks üksteise seisukohti ning arvestatakse otsuste tegemisel argumentidega.

**Teeme ettepaneku parendada koostööd ja luua dialoog keemiatööstuse ja valitsuse ning keemiatööstuse ja omavalitsuste vahel regionaalpoliitilistes ja planeeringutega seonduvates küsimustes.**

1. **Maksupoliitika on tööstuspoliitika prioriteet.**

Eesti töötleva tööstuse konkurentsivõimet halvendab maksupoliitika: kõrged energiaaktsiis ja ülekandetasud, kütuseaktsiis, gaasiaktsiis, tööjõumaksud; ebaproportsionaalsed ja eesmärgist võõrandunud keskkonnatasud ning ressursi-(kaevandus)tasud. Eesti on juba praegu laekuvate keskkonnatasudega EL-s esirinnas, ületades märgatavalt EL keskmise keskkonnatasude taseme. Võrreldes teiste EL riikidega annavad keskkonnatasud Eesti maksulaekumisse suure panuse.

See tingib välisinvesteeringute vähenemise Eesti tööstusesse.Eesti maksupoliitikas on vähe otseseid ja palju kaudseid makse. Selline maksupoliitika on investeerimisvaenulik**.** Maksupoliitika ei tohi sõltuda majanduse hetkeseisust, vaid looma kindluse ja etteaimatavuse pikas perspektiivis. Seega oleks vaja loobuda oluliste tootmissisendite agressiivsest maksustamisest. Soovime analüüsipõhist, stabiilset ja läbipaistvat, kõiki võrdselt kohtlevat maksupoliitikat, mis soodustaks ausat konkurentsi, vähendada kaudsete maksude osakaalu**.** Ka selleks, et riik teeniks enim tulu oma maavaradest, tuleks kogu maavaradega seonduv viia Majandus- ja Kommunikatsiooniministeeriumi haldusalalasse. Eesti väikeses majanduses pole võimalik suuremat maksutulu saada mitte läbi kõrgemate maksude vaid laiema maksubaasi.

**Teeme ettepaneku tööstuste tööjõumaksude ning keskkonnatasude laekumine suunata nendesse kohalikesse omavalitsustesse, kus inimesed töötavad ning kus tekib tööstuste poolt keskkonnahäiring.** Selline maksupoliitiline otsus tagaks tööstuste investeeringute taas tulemise.

1. **Teadus ja arendus**

Kulutused T&A-le madalamad Euroopa keskmisest ja lisandväärtusega töötaja kohta 23. kohal. Maailma Majandusfoorumi indeksis on Eesti teadusasutuste ja ettevõtjate koostöö poolest alles neljandas kümnes. Eesti teaduse kõrge tase ei ole seotud tööstusega ja ei mõjta majanduse arengut. Kuna puudub link teaduse ja tööstuse vahel, siis tööstus ei kapitaliseeri ka Eesti teaduse saavutusi. On vaja luua selline **tööstus- ja teaduspoliitika , mis seoks** ülikooliteaduse ja -õppetöö Eesti majanduse, eriti tööstuse konkurentsivõimet suurendavate akadeemiliste uurimisteemadega. Teadusteemasid sobiksid tellima tööstusharud, et saada ülikoolidelt akadeemilist toetust tehastes tehtavale tootearendustööle. Tuleks lõpetada projektipõhine teaduse rahastamine ja alustada kokkuleppest, et teadlaste baasrahastamise summa on konstantne 1% SKPst, mis kindlustaks teadussektorile stabiilsuse.

**Teeme ettepaneku reformida teaduse rahastamise alused, luua motivatsioonisüsteem koos meetmetega tööstusele suunatud T&A rahastamiseks ning kõrvaldada ülikooliteadlaste ja ettevõtjate koostööd takistavad bürokraatlikud barjäärid.**

1. **Tööjõud:**

Eesti tööjõukulud liginevad Euroopa keskmisele. Meie töötajate madalam brutopalk on seotud sellega, et sotsiaalmaksu osa ei ole töötaja palga sees; netopalga erinevus Euroopaga nii suur enam ei ole. Ootame tööstussektori arengut toetavaid vöörtööjõu kasutamist reguleerivaid selgeid otsuseid. Lisaks, lühiajalise, kuni 1- aastase tööjõu ajutiseks kasutuseks tuleks vähendada bürokraatlike nõudmisi. Soovime riigipoolset selget tuge populariseerimaks töölise elukutset, inseneri ja tööstusspetsialisti ameteid. Ootame tööstussektori arengut toetavaid vöörtööjõu kasutamist reguleerivaid selgeid otsuseid.

**Teeme ettepaneku tööjõupuuduse probleemi lahendamiseks algatada tööjõupoliitikat, mis julgustaks noori ja tööturult eemal olnud inimesi tööturule sienema või naasma ning sisaldaks meetmeid mis toetaksid vanemaealiste töötamise soodustamist**

1. **Tööstuse innovatsioon**

Madalam tootlikus võrreldes EL tööstusriikidega ning tööjõupuudus sunnib tööstust automatiseerima. Tööstus peaks tegelema esmalt automatiseerimisega ning seejärel digitaliseerimisega, sest automatiseerimise ja digitaliseerimise sünergia tulemusena läheb vähem tööjõudu vaja. Ainuüksi digitaliseerimisega tööjõu probleemi ei lahenda ja tootlikkust ei kasvatata. Samas peaks IT- tugi tööstusettevõtete jaoks olema alati lähedal ja kättesaadav. Soovime, et meetmed digitaliseerimiseks vastaksid ettevõtte vajadustele ning peaksid ja oleksid suunatud otse tööstustele . IT on ettevõtte innovatsiooni vahend, mitte eesmärk. Seda protsessi peaks vedama oma probleemidest lähtuvalt tööstussektor ise.

**Teeme ettepaneku, et riiklikud innovatsioonitoetuse meetmed hõlmaksid ka tööstussektori probleeme, nii nagu täna IT sektorit.**

1. **Bürokraatia vähendamine.**

Ühiskonna suurimaks probleemiks ja arengu piduriks on üle reguleeritus ja bürokraatia plahvatuslik kasv, mis juba ületab mõnes tööstusele olulistes valdkondade teisi EL riike (näiteks kulub Eestis uue tehase avamiseks kõikide lubade ja kooskõlastamistega kuni 3 aastat). Nullbürokraatia projekt ei ole realiseerunud nii, nagu erinevad osapooled (sh ka riik) ootasid. Väljaspool nullbürokraatia programmi on halduskoormuse ja -kulutuste kasv olnud veelgi suurem. Soovime püsivat ja üldist bürokraatia vähendamist ja seniste kogemuste ning järelduste arvestamist.

**Teeme ettepaneku nullbürokraatia printsiipide rakendamine viia ka riigiametniku tasandile ning teha igale tööstust puudutavale õigusaktile mõjuanalüüs.**

**Lisa: Täiendavad konkreetsed ettepanekud:**

a) kujundada ümber saastetasude süsteem, sidudes saastetasud PVT –ga ja keskkonnainvesteeringutega. (nt praegu Eesti põlevkivitööstuse ettevõtetele on pandud kohustus korvata transpordisektorist ning Nõukogude ajast pärineva jääkreostuse mõju).

b) kaevandusmasinatel ja ettevõtte territooriumil liikurid ehk töömasinad vabastada kütuseaktsiis sarnaselt põllumajandustehnikaga. Näiteks: Soomes kasutavad kõik töömasinad ( kaevandus- ja kütteseaded, generaatorid , karaand, tõstukid, pumbad, kinnisel territooriumi liikurmasinad/veokid erimärgistusega kütust.

c) kaaluda kaevandatavatele ehitusmaavarade ressursitasudele põlevkivimaksustamise omanikutulu mudelit